Publication: Magyar Közlöny
Issue: MK-2004-14 (Year: 2004, Number: 14)
Era: 2004-2010
Section: A magyar légtér légiközlekedés céljára történõ kijelölésérõl szóló 14/1998. (VI. 24.) KHVM—HM—KTM együttes rendelet (a továbbiakban: R.) 1. §-ának (2) bekezdése
Paragraph Index: 55

(1) Az R. 18. §-ának (1) bekezdése helyébe a következõ rendelkezés lép: „(1) Légtér eseti igénybevételére történõ, a külön jogszabályban meghatározott eseti légtér kijelölése iránti kérelmet a (3) bekezdésben foglalt adatok megadásával, legalább tíz munkanappal a tervezett igénybevétel elõtt a katonai légügyi hatósághoz kell benyújtani. Az engedélyt a katonai légügyi hatóság a légiközlekedési hatóság szakhatósági állásfoglalása figyelembevételével adja ki legfeljebb 30 naptári nap idõtartamra. Ha az eseti légteret részben vagy egészben polgári ellenõrzött légtéren belül tervezik kijelölni, a légiközlekedési hatóság szakhatósági állásfoglalásának kialakítása érdekében beszerzi az illetékes légiforgalmi szolgáltató véleményét.”

Source: https://magyarkozlony.hu/hivatalos-lapok/36e03abe4d7d4734e79e49fa71f9a3f9725c0735/dokumentumok/6b57de4f86167a36195933cc1ce8677f1994b486/letoltes